“ชาร์ป” เตรียมปลดพนักงาน 7,000 คนทั่วโลก
"ชาร์ป" เตรียมปลดพนักงาน 7,000 คนทั่วโลก
23 มิ.ย. 2559

นายไต้ เจิ้ง อู๋ ประธานบริษัทคนใหม่ของชาร์ป คอร์ป เปิดเผยว่า ทางบริษัทมีแผนที่จะปลดพนักงานกว่า 7,000 คนทั่วโลก หลังบริษัทหงไห่ พรีซิชั่น อินดัสทรี เข้าซื้อกิจการของชาร์ปไปเมื่อไม่นานนี้
นายไต้ได้แสดงความคิดเห็นดังกล่าวกับผู้สื่อข่าว หลังจากเข้าร่วมประชุมกับกลุ่มผู้ถือหุ้นของบริษัทหงไห่ หรือมีชื่อทางการค้าว่า “ฟ็อกซ์คอนน์”
นอกจากนี้ นายไต้ยังให้คำมั่นว่า “จะปรับวัฒนธรรมองค์กร” หลังเข้ารับตำแหน่งประธานบริษัทอย่างเป็นทางการในเดือนหน้านี้
ทั้งนี้ ชาร์ปมีแผนที่จะสร้างสำนักงานใหญ่ระดับภูมิภาคขึ้นที่เมืองเซินเจิ้นในมณฑลกวางตุ้ง และจะกลับไปดำเนินธุรกิจในตลาดยุโรปและสหรัฐอีกครั้ง